Document ID: 32008D0547

KOMISIJAS LĒMUMS
(2008. gada 20. jūnijs),
ar ko groza Bulgārijas un Rumānijas Pievienošanās akta VI pielikuma papildinājumu attiecībā uz dažiem piena pārstrādes uzņēmumiem Bulgārijā
(izziņots ar dokumenta numuru K(2008) 2775)
(Dokuments attiecas uz EEZ)
(2008/547/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Bulgārijas un Rumānijas Pievienošanās aktu un jo īpaši tā VI pielikuma 4. nodaļas B iedaļas f) apakšpunkta pirmo daļu,
tā kā:
(1)
Ar Bulgārijas un Rumānijas Pievienošanās aktu Bulgārijai ir noteikti pārējas posmi, lai daži piena pārstrādes uzņēmumi izpildītu prasības, kas noteiktas Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (1).
(2)
Pievienošanās akta VI pielikuma papildinājums ir grozīts ar Komisijas Lēmumu 2007/26/EK (2), 2007/689/EK (3), 2008/209/EK (4) un 2008/331/EK (5).
(3)
Bulgārija ir sniegusi garantijas, ka viens piena pārstrādes uzņēmums ir pabeidzis modernizācijas procesu un pilnībā atbilst Kopienas tiesību aktiem. Šim uzņēmumam ir atļauts pieņemt un pārstrādāt neatbilstīgu svaigpienu. Tādēļ šis uzņēmums ir jāpievieno VI pielikuma papildinājuma I nodaļas sarakstam.
(4)
Tādēļ attiecīgi jāgroza Bulgārijas un Rumānijas Pievienošanās akta VI pielikuma papildinājums.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Bulgārijas un Rumānijas Pievienošanās akta VI pielikuma papildinājuma I nodaļai pievieno šādu ierakstu:
“1.
BG 1312002 “Milk Grup” EOOD s. Yunacite”.
2. pants
Šis lēmums ir adresēts dalībvalstīm.
Briselē, 2008. gada 20. jūnijā

Labels: 17
7
0
18
15